Karl Vahenõmm

Karl Vahenõmm (25. jaanuar 1907 Tarva küla, Veltsa vald – 28. detsember 1988 Tallinn) oli eesti põllumajandusteadlane ja sordiaretaja. 

1927. aastal lõpetas ta Pärnu Linna Ühisgümnaasiumi. 1934. aastal lõpetas ta Tartu Ülikooli põllumajandusteaduskonna.Album Academicum Universitatis Tartuensis 1918–1944

1955. aastal kaitses ta põllumajandusteaduste kandidaadi kraadi väitekirjaga "Köögiviljade ja söödajuurviljade seemne kasvukoha mõju reproduktsioonide sordiliste omaduste kujunemisele".E-kataloog ESTER

Aastatel 1959–1962 oli ta Eesti Maaviljeluse ja Maaparanduse Teadusliku Uurimise Instituudi Kuusiku katsebaasi köögiviljanduse grupi juht, 1962–1967 köögiviljanduse osakonna juhataja. 1967. aastal kuni pensionile jäämiseni Juuliku katsebaasi juhataja. 

Ta tegeles köögiviljade sordiaretuse, seemnekasvatuse ja agrotehnikaga. Tema aretatud sortide hulka kuuluvad söödakaalikas "Kuusiku" (kaasautor Erich Niinepuu), peakapsas "Kuusiku varajane" (kaasautor Alide-Johanna Pajoma) ja redisesort "Võiredis".

Ta on maetud Tallinna Rahumäe kalmistule.Kalmistute register HAUDI

Tunnustus
1964 Eesti NSV teeneline teadlane

Viited

Välislingid
Rahvusarhiivi fotoinfosüsteem FOTIS. Vahenõmm, Karl – Eesti Maaviljeluse ja Maaparanduse Teadusliku Uurimise Instituudi Juuliku Katsebaasi juhataja (1967)

Kategooria:Eesti sordiaretajad
Kategooria:Eesti põllumajandusteadlased
Kategooria:Tartu Ülikooli põllumajandusteaduskonna vilistlased
Kategooria:Üliõpilaste Selts Raimla liikmed
Kategooria:Eesti NSV teenelised teadlased
Kategooria:Rahumäe kalmistule maetud
Kategooria:Sündinud 1907
Kategooria:Surnud 1988